# data[].attributes.headline
Markku Ojaselta luin kaksi kirjaa: Murra onnellisuuden esteet. Ja  Onnellisuuden käsikirja

# data[].attributes.subject
Markku Ojaselta luin kaksi kirjaa: Murra onnellisuuden esteet. Ja  Onnellisuuden käsikirja

# data[].attributes.body
Paljolti samaa ajatusta molemmissa kirjoissa. Markun ajatus on, että mitä enemmän onnellisuutta jahtaa, niin sitä hankalampi on sitä tavoittaa.Onnellisuus ei ole huippuhetki vaan se on kokemus tai tunne. Omilla valinnoillaan pystyy vaikuttamaan onnellisuuteensa ja tämä taito on opeteltavissa.
Kirsi

# data[].attributes.headline
Mark Manson: "Kuinka olla piittaamatta p*skaakaan - Nurinkurinen opas hyvään elämään"

# data[].attributes.subject
Mark Manson: "Kuinka olla piittaamatta p*skaakaan - Nurinkurinen opas hyvään elämään"

# data[].attributes.body
Kuuntelin myös tämän kirjan . Oli viihdyttävää lukemista.
Pisti asiota miettimään.. Kannattaako jumittaa elämän epäkohtiin vaan miten siitä pääsee eteenpäin.
Tai tee edes jotain-ajatus..

Kirsi

# data[].attributes.headline
Dalai-lama, Desmont Tutu ja Douglas Abrams

# data[].attributes.subject
Dalai-lama, Desmont Tutu ja Douglas Abrams

# data[].attributes.body
ILON KIRJA. Ystävyydestä, rakkaudesta ja hyvästä elämästä

Tähän kirjaan Douglas Asrams kirjannut näiden kahden miehen ajatuksia onnellisuudesta ja ilosta. Myötätunto ja ymmärrys toisia kohtaa, jotta voi olla onnellinen, korostui  heidän ajatuksissa.

Vaikuttava esimerkki oli Dalai-laman kertoma, kun hänen ystävänsä Tiibetiläinen munkki joutui Kiinalaiselle syrjäkylälle vangiksi pakkotyöhön. Vangit elivät huonoissa oloissa ja heitä kidutettiin. Tämä munkki Lopon-la oli leirillä 18 vuotta ja päästyään vapaaksi hän tapasi Dalai-laman ja kertoi hänelle olleen vaarassa monta kertaa 18 vuoden aikana. Kun Lopon-la oli lähtenyt leiriltä, niin heitä oli selvinnyt vain kaksikymmentä sadasta kolmestakymmenestä ja he olivat usein todellisessa hengenvaarassa leirillä. Lopon-la kertoi: "olin vaarassa monta kertaa kadottaa myötätuntoni kiinalaisia vartioita kohtaan".

Kirjassa oli hyviä ajatuksia näiltä kahdelta mieheltä, mutta minun oli haastava lukea kirjoittajan kirjoittamaa tekstiä.

Kirsi

# data[].attributes.body
Jouduin toteamaan että äänikirjan kuunteleminen ei tuntunut niin paljon huijaamiselta kun mitä oli jostain syystä ajatellut. Ja totesin että äänikirjojen kuunteleminen on hyvä tapa saada lisää mielekyyttä työmatkoihin.

Itselle eniten ajatuksia ja muutoksia omassa tekemisessä sai aikaan osuudet jossa käsiteltiin riittävän unen määrän tärkeyttä ja myös tekijät jotka vaikuttaa unen laatuun. Minun kohdalla tämä on tarkoittanut sitä että en enää juurikaan juo kahvia enää puolen päivän jälkeen. Olen myös huomannut miettiväni tarkemmin jos oikeasti haluan juoda vielä toisen lasin viiniä (tai vastaavaa) vai pidänkö seuraavan yön unen laatua tärkeämpänä. Ja pyrin myös menemään riittävän ajoissa nukkumaan että ehtisin nukkua 7 ½ h, mutta tässä onnistun vielä melko huonosti.

Kirja oli mielestäni oikein lukemisen/kuuntelemisen arvoinen mutta olisi voinut olla hieman tiiviimpi koska lopussa ehti tulla tunne että ei taas lisää formulakuski esimerkkejä.

-Robin

# data[].attributes.body
Hankin itselleni joululahjaksi tämän 8 CD-levyn sarjan, joka sisälsi kuunneltavaa 9h33min. Niinpä ajomatkat sujuivat rattoisasti kuunnellessani miellyttävää Kirsti Valveen lukijaääntä. Romaani paneutui kahden jätetyn ihmisen, toisilleen aivan ventovieraan ja yli viisikymppisten erikoiseen kohtaamiseen asuntonäyttelyssä, heidän kaipuunsa tunnistamiseen ja heidän rakastumiseensa keski-iässä. Kirjailija kuvaa varsin yksityiskohtaisesti kaikkea ympärillä olevaa, mutta ennen kaikkea mitä näiden kahden henkilöiden sisällä liikkui:
"kelpaanko minä toiselle", "rohkenenko kertoa tunteistani toiselle" ja miten vaatetuskin muuttui rakastumisen myötä.
Ihminen on paljolti kiinni menneisyydessään, sidoksissa sukuunsa, työtovereihinsa ja omiin rutiineihinsa. Itseksi tuleminen, rakkauteen antautuminen, seksuaalisuus ja vapautuminen vanhoista kiinnipitämisistä vahvistui romanissa loppua kohden ja rakastavaiset rohkenivat tunnustaa rakkautensa ja lopulta saivat toisensa.

Vasta kuunneltuani kaikki cd:t läpi etsin lisää tietoa kirjailijasta ja hänen elämästään. Nettihaulla sain laajalti tietoa Eppu Nuotiosta ja hänen perheestään, asuinpaikastaan Berliinissä ja edessä olevasta muutostaan Töölöön Helsinkiin itseään 22 vuotta vanhemman Kurt -miehensä kanssa. Teatterihan heitä yhdistää, en tiennyt sitä aiemmin.
Mari Oulusta

# data[].attributes.headline
Aki Hintsan Voittamisen anatomia minullakin luettuna :) 

# data[].attributes.subject
Aki Hintsan Voittamisen anatomia minullakin luettuna :) 

# data[].attributes.body
Marssin ensin kirjastoon etsimään kyseistä teosta, kaikki kirjat lähipitäjistä oli varattuja, varausnumeroksi sain 45... Onneksi työkaveri lainasi oman opuksen.

Kirja oli etenkin alkuun hyvin mielenkiintoinen, Afrikan vuodet yhdessä perheen kanssa tuntuivat kovasta työstä huolimatta olleen Akille ja perheelle ikimuistoiset. Treenaaminen siellä tuntui olevan hyvinkin mielekästä puuhaa. Formulavuodet Akilla olivat hyvin työntäyteiset hänen antaessaan kaiken valmennettavilleen. Aki opetti valmennettavilleen levon ja tasapainoisen elämän merkitystä, kuitenkin olemalla itse monesti oman jaksamisen äärirajoilla ja tästä pidemmän päälle kärsikin oma perhe. Jo pienillä muutoksilla omaan elämään saadaan vaikutuksia terveellisempään ja tasapainoisempaan elämään. Unen merkitys korostui useassa kohdassa. Kirja oli varsin helposti luettavissa, toki ajoittain se lepäsi yöpöydällä parikin viikkoa lukematta. Seuraavaksi otan käsittelyyn sitten ne äänikirjat :) Terkuin Jane

# data[].attributes.body
Tästä kirjasta löysin kootusti asiaa liittyen rentousharjoituksiin. Kirjassa luku käytännön harjoittelun toteutuksesta ja harjoitusmalleja. Lisäksi loppupuolella mielentaitojen harjoittelun seurantalomakkeita. Mielenkiintoinen näkökulma harjoittelun seurantaan. Ammattikirjallisuutta ehdottomasti:)
Terveisin Liisa

# data[].attributes.body
Perinteisesti ihan luin tämän, mutta aion kyllä jossain vaiheessa kokeilla esim bookbeattiä. Tämä kirja ei ollut tyypillinen rokkarin elämänkerta, koska tässä ei käsitelty lainkaan eroja, kuolemia, vaimoja tai lapsia.
Kolahduksia tästä tuli ainakin, että kunhan vain jaksaa yrittää niin kaikki on mahdollista. Dickinson korostaa useasti kaikki lapsuudessa opitut asiat eivät mene hukkaan ja näihin taitoihin voi törmätä missä vaan. Köyhästä lapsuudesta ja huonosta opiskelumenestyksestä huolimatta mihen halu kehittyä ja vaalia kehonhuoltoa johti siihen, että hän on vielä nykyäänkin boeing lentokone kapteeni ja kouluttaja lentäjille. Lisäksi hän käy puhumassa yritysjohtajille johtamisesta. Aiemmin hän oli myös miekkailija kansallisella tasolla. Hän on lisäksi ohjaaja, radiojuontaja ja iron maidenin vokalisti vielä 60 vuoden iässä. Suusyöpä kielen tyvessä ei häntä myöskään lannistanut. Sädehoitojen jälkeen palasi lavoille.  Seuraavassa muutama poimittu katkelma:
"Ääni on kallisarvoinen, tunteita herättävä instrumentti. Laulajan ja yleisön välissä ei ole mitään. Ei ole kitaraa, jonka taakse piiloutua. Ei ole ketään ketä syyttää paitsi itseään ja yleisö nirhaa laulajan ja tanssii tämän haudalla sillä sekunnilla, kun heille antaa siihen luvan. ”
Hänen entinen tyttöystävänsä, joka oli hammaslääkäri opetti halltsemaan ääntä paremmin kielenhallinnalla, hengittämisharjoitteilla sekä vahvistamalla pallealihaksia sekä resonointia rintakesässä ja päässä.
"Aloin hämärästi ymmärtämään eron sanojen laulamisen ja niiden elämisen suhteen”.
"Hyvin harvoin huomaa hyvän laulajan hartoiden kohoavan hänen hengittäessään sisään; itse asiassa sisäängitys saattaa tapahtua miltei huomaamattomasti. Tämä johtuu siitä, että laulaja kouluttanut keuhkonsa ja vatsansa rentoutumaan ja täyttymään pelkästään ilmanpaineesta” tässä olisi ollut paljon enemmänkin aiheesta mielenkiintoista tietoa, mutta typistin😉
"Puhuminen on musiikin tavoin sisällön ja esityksen yhdistelmä. Se ei ole oppitunti; se ei ole vitsien kertomista. Se on itse asiassa omanlaisensa mielen näyttämö”

Mikäli pitää rock-musiikista ja elämänkerroista on tämä lukemisen arvoinen. Tämä oli harvinainen hlökohtainen kirja rock-genressä.
- Henri

# data[].attributes.body
- teoksen olin ladannut alkukesästä tuoreeksi tieteelliseksi lähteeksi ja tueksi luentoni "Uskotko uniisi - mitä unesi kertovat" pitoon Lappajärvellä.  Jatkoin e-teoksen lukemista syksyn aikana palaten useamman kerran lähteen luo. Siivolan teoksessa on itselleni uusia mielenkiintoisia käsitteitä, kuten peritodellisuus (näkymätön maailmanjärjestys) ja ilmiötodellisuus (unet ovat olevaisen ja havaintotodellisuuden rajapinnoilla). Elämämme ja unemme ovat järjellisen ja järjettömän ajattelun vastapainia.

Kirjassa on hyvää kertausta uniteorioista, arkkityypeistä ja unen eri vaiheista. Tekstitilaa saavat myös tunnetut gurut Freud ja Jung. Unien näkijän on hyvä puntaroida uniaan ensin itse, hakien ymmärrystä päivittäisestä elämästään. Unista  kannattaa keskustella ja reflektoida niitä ystävien kanssa. Myös ammattilai-sen apu tai uniryhmässä oleminen kannattaa unimaailman selkeyttä-misessä.

Lapsuudessani sain kotoa unille monia merkityksiä, joita en silloin osannut vielä arvostaa vaikka uskoinkin unien tulkinnan olevan mahdollista. Innostuin osallistu-maan unikursseille  lähes 30 -vuotta sitten. Lisäksi hankin unikirjallisuutta ja aloin saamaan levollisuuden sisimpääni kun unitulkinta varsin usein osui oikeaan. Unista puhuminen ammatissani on ollut mieluisaa kuntoutujieni kanssa jakaen heidän unikokemuksiaan, muttei tulkiten niitä. Niinpä uskaltauduin  luennoimaankin aiheesta yleisölle.

Loppupäätelmänä Siivola toteaa, että maailma on sitä millaisena me sen itsekukin koemme.

Mari Oulusta

# data[].attributes.body
Bookbeat oli jo entuudestaan tuttu, sillä olin kuunnellut Aki Hintsan kirjan sitä kautta jo aikaisemmin valmentajani suosituksesta. Tällä kertaa päädyin otsikon kirjan pariin puhtaasti nimen perusteella, enkä pettynyt! Vahvana punaisena tyyppinä välillä täytyi laskea kymmeneen, etteivät kirjailijan tekemät havainnot kolahtaneet liian voimakkaasti ja toisinaan sain hyvät naurut, kun mietin omaa hyvinkin vihreää miestäni. Kirja antoi paljon ajattelun aiheita ja tämän kautta toisen tyyppisiä henkilöitä ja myös itseään on hieman helpompi ymmärtää. Kirja sai myös ajattelemaan, mikä omassa käytöksessa kenties ärsyttää muita ja omaa käyttäytymistä pystyy sitä kautta tietoisesti muokkaamaan.

-Renja

# data[].attributes.body
Minäkin sain äänikirjan ladattua puhelimeeni kollegani avustuksella. Oli yllättävän mukava kuunnella kirjaa, iltakuuntelu tosin ei sovellu minulle.. uni tulee liian nopeasti. mutta auto- ja junamatkalla kuuntelu sopii hyvin. alku  oli mielenkiintoista kuunneltavaa ja kyllähän joka väriin löytyi sopiva ystävä ja itsenikin sieltä löysin.. joskus kyllä tuntui kärjistetyiltä esimerkit.. Kuuntelu oli minulle uutta ja minua kirjoihin aijemmin tottuneena häiritsi, etten saanut kokonaiskäsitystä sisällöstä, olisi jotenkin pitänyt hahmottaa etukäteen kirjan sisällön kokonaisuus. Ehkä palaan vielä äänikirjoihin tämän kokeilun jälkeen... tv Päivi Kuopiosta

# data[].attributes.headline
Myös minä kuuntelin Hintsan Voittamisen anatomian!

# data[].attributes.subject
Myös minä kuuntelin Hintsan Voittamisen anatomian!

# data[].attributes.body
Latasin Storytelin puhelimeen ajomatkan viihdykkeeksi ja musiikin sijaan kuuntelin Punkaharjun koulutuspäivien ajomatkat Voittamisen anatomiaa (melkein koko kirja kului :) )
Varsin mielenkiintoinen ja inhimillinen kirja: Omien opetusten mukaan eläminen ei tosiaan ole helppoa. Kaikki lähtee omien arvojen ja itsensä tunnistamisesta, mikä korostuu myös Headstedissa tekemässäni harjoituksessa. Yritänkin nyt olla ahdistumatta omassa elämässäni lisää tämän pohdiskelun myötä, sillä uusi elämäntilanteeni on haastanut minut juuri näiden kysymysten äärelle.
Unen merkityksen avaamisen kirjassa koin erityisen kiinnostavana. Olen törmännyt tähän kirjaan myös johtamisopintojen lukusuosituksissa ja tarkoituksella jopa vältellyt sitä. Pelkoni itseäni kiinnostamattoman formulamaailman korostumisesta tai ihmisten yksityisasioilla mässäilystä oli kuitenkin turha.
Jonna Iisalmesta

# data[].attributes.body
Tässäpä viihdyttävä kirja kuunneltavaksi. Ihmiset luokitellaan luonteenpiirteidensä mukaan neljään eri ryhmään. Kun näiden ryhmien erityispiirteet ymmärtää, pystyy myös paremmin ymmärtämään, miksi joku toimii niin kuin toimii esim. työpaikalla. Olen jo löytänyt tyypillisiä piirteitä joissakin kollegoissani ja esimiehissäni. Töissä on ollut viihdyttävää seurata sitten heidän toimintatapojaan.
Itsestäni löysin ainakin sinistä ja vihreää tyyppiä, jossa saattaa olla ajoittain myös ripaus keltaista. Nytpä pystyn paremmin hyväksymään myös sen, että teen työni erilailla kuin jotkut ympärilläni olevat ihmiset.
Liisa S. (Nurmijärvi)

# data[].attributes.headline
Lisää kirjasuosituksia... Mark Manson: "Kuinka olla piittaamatta p*skaakaan - Nurinkurinen opas hyvään elämään"

# data[].attributes.subject
Lisää kirjasuosituksia... Mark Manson: "Kuinka olla piittaamatta p*skaakaan - Nurinkurinen opas hyvään elämään"

# data[].attributes.body
Innostuin BookBeatin helppoudesta sen verran, että kuuntelin kirjan heti Hintsan teoksen jälkeen. Kirjassa oli muutamia ihan hyviä oivalluksia, joita voi yrittää hyödyntää omassa elämässä. Esim. Halu olla onnellisempi on kielteisiä tunteita herättävä olotila. Ikävän olon hyväksyminen on myönteinen kokemus jo itsessään.  Tämä tarkoittaa sitä, että mitä enemmän yrittää tuntea olonsa paremmaksi, sitä tyytymättömämmäksi muuttuu, koska tavoitteen jahtaaminen korostaa puutetta, sitä mitä jahdataan... Tämän ajatuksen sisäistäminen vaatii tosin vähän enemmän prosessointia, jotta sitä pystyy omassa elämässä hyödyntämään.

Sain kirjasta kuitenkin ainakin yhden heti käyttökelpoisen työkalun: Tee edes jotain -periaate... Jos tärkeän muutoksen aikaansaamiseen tarvittava motivaatio puuttuu, tee edes jotain - ei ole niin väliä mitä - ja käytä tekojesi aiheuttamaa reaktiota ponnahduslautana, motivaation lähteenä.... Tätä ajattelin käyttää tyhjän paperin syndroomassa.

Myös tämä kirja oli varsin viihdyttävää kuunneltavaa. Ajattelin kuunnella sen jossain vaiheessa vielä uudestaan, koska osan olen jo unohtanut alkaessani samantien kuunnella seuraavaa teosta.

Liisa S. (Nurmijärvi)

# data[].attributes.body
BookBeat ladattu heti Kuopion reissun jälkeen ja Hintsan teos kuunneltu. Helposti kuunneltavaa ja sisäistettävää. Perusasioiden äärellähän tuo oli, mutta eihän nuo asiat tunnu itsestäänselviä siltikään olevan. Itselleni kolahti erityisesti uniasia. Unen vähäisyyden kanssa olen paininut jo jonkin aikaa, mutta kirjan kuuntelun jälkeen aloin todella tehdä asian eteen jotain. Unen laatu on jo mielestäni parantunut ja hiukan enemmän aikaa nukkumiselle on löytynyt.
Liisa S. (Nurmijärvi)

# data[].attributes.body
Äänikirjaan innostuin. Kiitos teidän ja sain myös poikani innostumaan.
Voittamisen anatomia oli hyvä kirja ja sain joitakin oivalluksia omien valintojen tekemiseen sekä asiakastyöskentelyyn työkaluja. Asia mikä jäi pohdituttamaan...Kaikilla Hintsan esimerkkitapauksissa oli pystyvyyttä jollakin elämän osa-alueella jolloin elämäntapamuutosten tms toteuttaminen mahdollistui. Miten sellainen ihminen, joka kokee ettei ole millään osa-alueella pystyvyyttä muuttaa mitään?

Kirsi (Ikaalinen)

# data[].attributes.body
Kuopiosta lähitessäni latasin erittäin skeptisenä Bookbeatin puhelimeen ja ajattelin että tällaiseenkin hömppään tulee ryhdyttyä - Onneksi ryhdyin!
Ajomatka sujui odotettua nopeammin mielenkiintoisten aiheiden parissa. Kirja todellakin kolahti ja pisti pohtimaan omaa arvomaailmaa kaiken suorittamisen keskellä.
Ihan "äiti -tasoa" ei oma multitaskaamiseni kuitenkaan ole. Monesti ajatukset pyörivät arjen toiminnoissa ja tekemättömissä askareissa, niin ettei kirjan kuunteleminen tarinaan keskittyen aina onnistu. Sen verran miellyttävä kokemus tämä kuitenkin  oli että sille järjestyi aikaa.
Skeptikko yllätti itsensä ja huomasi pian suosittelevansa sekä äänikirjoja että erityisesti voittamisen anatomiaa  lähipiirissään.

Maria (Lohja)

# data[].attributes.body
Vastustin vahvasti mielessäni alkuun äänikirjojen kuuntelua, kun haaste heitettiin. Ajattelin, että kotiarjessa, muun multitaskaamisen ohella se kuormittaisi lisää ja siten aiheuttaisi ärtymystä. Latasin kuitenkin Bookbeatin ja ajomatkalla kuitenkin kuuntelin Voittamisen anatomia -kirjaa - ja pääsin ajomatkan pituuden vuoksi jo hyvään alkuun.

Haile Gebreselassien tarinasta puhutteli se, että hän ei koskaan lähtenyt otsa kurtussa harjoittelemaan, vaan aina oli iloinen meininki,  jopa kuntosalilla. Jäi mieleen myös se, että  Gebreselassien elämässä ei ollut mitään, mikä ei tukisi juoksua. Myös perhe- ja ystävät oli huomioitu.

Ammatillisesti ilahdutti Hintsan ajatukset siitä, että muutosten tulee olla riittävän pieniä, jotta niistä tulisi pysyviä. Tämä on linjassa myös omassa työssä käytettävän ideologian kanssa.

Uskon kirjan lisäävän itsetutkiskelua ja nyt jo suhtaudun äänikirjoihin positiivisesti, kun niitä vaan on rauha käyttää. Arki helpottui, kun välillä otan illalla lapset kainaloon ja joinain iltoina laitan Muumitarinat Bookbeatista päälle :-)

Johanna (Lahti/Pori)

# data[].attributes.body
Paljon oli tuttua asiaa, koska eräs työkaverini oli tutustunut aiheeseen ja hänen kanssa olin keskustellut asiasta.
Oivallukset kirjasta sekä työkaverini kanssa käydyistä keskusteluista:
Asiat mihin pyrin jatkossa kiinnittämään huomiota:
1.Tärkeintä on auttaa ihmisiä ymmärtämään viesti luomalla turvallinen viestintäympäristö, jotta vastaanottaja voi keskittää kaiken energiansa viestin ymmärtämiseen sen sijaan että reagoisi tiedostamattaan tai tietoisesti kommunikointi tapaan.
2. Tärkeää on harjoittaa joustavuutta, jotta opimme vaihtelemaan viestintätyyliä ja soveltamaan eri keskustelukumppaneihin ja samoin ymmärrys viestin vastaanottamiseen lisääntyy  ja näemme erilaisten käyttäytymisten ”taakse tai yli”.

Kirsi R (Ikaalinen

# data[].attributes.body
Miten tehdään jos haluaa vain kirjoittaa jotain

# data[].attributes.body
Ihmisten ja erityisesti ikäihmisten parissa työskennellessäni olen paljon miettinyt elämän merkitystä ja tämä kirja puhutteli/vahvisti ajatuksiani näistä asioista. Tykkäsin kun siinä mietittiin myös uskon asioita, mitkä erityisesti ikäihmisten parissa nousevat monta kertaa esille. Poimin kirjasta itselleni lausahduksia, jotka katsoin itselleni tärkeiksi mm."kommunikaatio on minuuden alku ja Itsearvostus pitää ahdistuksen kurissa".
Kirjassa oli paljon itsestään selviä asioita, mitkä toisen sanomana/kirjoittamana voimaannuttavat.
Olen paljon viime aikoina kuullut niin läheiseltä kuin potilailtakin toiveen päästä jo pois. Kirjan lopussa oli osuvasti sanottu lohduttavat sanat elämän tarkoituksesta eli ei kannata luovuttaa sillä "Ratkaisun todennäköisyys lisääntyy päivä päivältä. On katsottava koko elokuva , jotta sen voi ymmärtää". Kun mietin tuota lukiessani ihmiskohtaloita, joihin olen saanut tähänastisen elämäni varrella tutustua, ja heidän vaikutusta elämääni, niin Ilon kyynel tuli silmään Törnen rouvallakin;o)).
Lukuintoni tällaisiin voimauttaviin kirjoihin sai nyt alkusysäyksen, kiitos!!!
t: Jaana T.

# data[].attributes.headline
Hei, Pääset alkuun klikkaamalla oikeassa laidassa olevaa + merkkiä. Antoisia lukuhetkiä!

# data[].attributes.subject
Hei, Pääset alkuun klikkaamalla oikeassa laidassa olevaa + merkkiä. Antoisia lukuhetkiä!